এব্যাপরে ঐ প্রার্থী মহিউদ্দিন এর কাছে তার পোষ্টারের লেখা ঠিক আছে কি না জানতে চাইলে তিনি বলেন, পোষ্টারে লেখা সম্পূর্ন ঠিক রয়েছে। এই পোষ্টার সম্পর্কে উপজেলা আ’লীগের যুগ্ম সাধারণ সম্পাদক উমর হায়াৎ খান নঈম বলেন, মনোনয়ন পাওয়ার পূর্বে কোন প্রার্থীই আ’লীগের প্রার্থী হিসাবে দাবী করতে পারেনা। উপজেলা আ’লীগের দপ্তর সম্পাদক বীর মুক্তিযোদ্ধা কাজিম উদ্দিন আহম্মেদ বলেন, এই পোষ্টারের লেখা দলীয় মনোনয়ন প্রত্যাশীদের মাঝে বিভ্রন্তি সৃষ্টি করছে। তিনি বলেন আ’লীগের প্রার্থী দাবীদার মহিউদ্দিন নিজেকে দলের প্রার্থী দাবী করলেও সে উপজেলা, ইউনিয়ন এবং কি কোন ওয়ার্ড পর্যায়ের আ’লীগের সদস্যও নয়। এই পোষ্টার লাগানো থেকে বিরত থাকার আহ্বান জানিয়ে উপজেলা বঙ্গবন্ধু পরিষদের সভাপতি মামুন শাহ সিদ্দিকী বলেন, মনোনয়ন পাওয়ার পূর্বে কোন ব্যাক্তি দলের প্রার্থী হিসাবে দাবী করতে পারে না। কাজেই এই পোষ্টার জন মনে বিভ্রান্তি সৃষ্টি করতে পারে।#